Manerebia

Manerebia er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

 Utseende 
Middelsstore, brune sommerfugler med avrundede vinger. Oversiden er ensfarget brun. Undersiden er mørkbrun, ofte med et hvitt tverrbånd eller en rekke av hvite flekker på bakvingen.
Det er svært små ytre forskjeller mellom artene og man må gjerne dissekere hannenes kjønnsorganer for å skille dem, i tillegg kan det være betydelig variasjon i ytre utseende innen samme art. Noen arter ser ut til å etterligne ulike andre ringvinger som de lever sammen med, det er ikke klarlagt om noen av disse er giftige.

 Levevis  
Larvene lever sannsynligvis på bambus i slekten Chusquea.
Disse sommerfuglene lever for det meste i høytliggende tåkeskoger, selv om noen er funnet så lavt som 800 meter over havet. De fleste lever mellom 2000-3000 meter over havet, noen få arter lever på høysletter (páramo) opptil 4000 meter over havet. I den nordlige delen av utbredelsesområde synes de fleste av artene å være ganske sjeldne, men i sør kan de være tallrike. De blir tiltrukket til gjødsel og ulike slags råtnende materiale.

 Utbredelse 
Slekten er utbredt i det vestlige Sør-Amerika (langs Andesfjellene) fra Colombia i nord til Bolivia i sør.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae
 Underfamilien ringvinger, Satyrinae
 Stammen Satyrini 
 Gruppen Pronophilina 
 Slekten Manerebia Staudinger, 1897
 Manerebia apiculata (C. & R. Felder, 1867)
 Manerebia benigni Pyrcz, 2004
 Manerebia cyclopella Staudinger, 1897
 Manerebia cyclopina Staudinger, 1897
 Manerebia cyclops Staudinger, 1897
 Manerebia diffusa Pyrcz, 2004
 Manerebia franciscae (Adams & Bernard, 1981)
 Manerebia germaniae Pyrcz & Hall, 2006
 Manerebia golondrina Pyrcz & Willmott, 2006
 Manerebia haywardi Pyrcz, 2004
 Manerebia ignilineata (Dognin, 1896)
 Manerebia inderena (Adams, 1986)
 Manerebia insulsa (Hewitson, 1874)
 Manerebia interrupta (Brown, 1944)
 Manerebia leaena (Hewitson, 1861)
 Manerebia levana (Godman, 1905)
 Manerebia lisa (Weymer, 1911)
 Manerebia magnifica Pyrcz & Willmott, 2006
 Manerebia mammuthus Pyrcz & Willmott, 2006
 Manerebia mycalesoides (C. & R. Felder, 1867)
 Manerebia navarrae (Adams & Bernard, 1979)
 Manerebia nevadensis Krüger, 1925
 Manerebia pervaga Pyrcz & Viloria, 2006
 Manerebia pluviosa Pyrcz & Viloria, 2006
 Manerebia prattorum Pyrcz & Willmott, 2006
 Manerebia quinterae (Adams & Bernard, 1979)
 Manerebia reducta (Brown, 1944)
 Manerebia rubescens (Butler, 1873)
 Manerebia rufanalis Pyrcz & Hall, 2006
 Manerebia satura (Weymer, 1911)
 Manerebia seducta Pyrcz & Willmott, 2006
 Manerebia staudingeri Forster, 1964
 Manerebia trirufa Pyrcz, 2004
 Manerebia trimaculata (Hewitson, 1870)
 Manerebia typhlops Staudinger, 1897
 Manerebia undulata Pyrcz & Hall, 2006
 Manerebia zoippus (Druce, 1876)
 Manerebia spp. – 13 ubeskrevne arter

 Kilder 
 Markku Savela's Lepidoptera and some other life forms: Sjekkliste over artene. Hentet 22.1. 2012.
 Lewis, H.L. (1974) Fjärilar från hela världen. Forum, Stockholm. ISBN 91-37-10100-5
 Pyrcz, T.W., K.R. Willmott, J.P.W. Hall og A.L. Viloria (2006) A review of the genus Manerebia Staudinger (Lepidoptera: Nymphalidae: Satyrinae) in the northern Andes. Journal of Research in the Lepidoptera 39: 37-79.

 Eksterne lenker 

 Brower, A.V.Z. (2011) Manerebia på Tree of life

Kategori:Ringvinger
Kategori:Dyr formelt beskrevet i 1897
Kategori:Dyr formelt beskrevet av Otto Staudinger